Ρόμπιν Ράιτ

Η Ρόμπιν Γκέιλ Ράιτ (Robin Gayle Wright, 8 Απριλίου 1966) είναι Αμερικανίδα ηθοποιός του κινηματογράφου και της τηλεόρασης. Κατά τη διάρκεια της καριέρας της έχει λάβει 3 υποψηφιότητες για βραβείο Έμμυ, ενώ ο ρόλος της Τζένυ Κάραν στην δραματική ταινία του 1994 Φόρεστ Γκαμπ, της εξασφάλισε μια υποψηφιότητα για Χρυσή Σφαίρα.

 Βιογραφικά στοιχεία 
Η Ρόμπιν Ράιτ γεννήθηκε στο Ντάλας του Τέξας, όντας κόρη της Γκέιλ (πατρικό όνομα: Γκαστόν), διευθύντριας πωλήσεων της εταιρίας καλλυντικών Mary Kay, και του Φρεντ Ράιτ, στελέχους φαρμακευτικής. Μεγάλωσε στο Σαν Ντιέγκο της Καλιφόρνιας και ξεκίνησε στα 14 να εργάζεται ως μοντέλο στο Παρίσι και την Ιαπωνία.

Η Ρόμπιν Ράιτ έγινε αρχικά γνωστή διαμέσου της τηλεόρασης, υποδυόμενη την Κέλυ Κάπγουελ στη σαπουνόπερα Santa Barbara, ρόλος που της εξασφάλισε 3 υποψηφιότητες για Έμμυ. Η φήμη της απογειώθηκε με τις συμμετοχές της στις ταινίες Τρελές ιστορίες έρωτα και φαντασίας (1987) και Φόρεστ Γκαμπ (1994). Ο ρόλος της ατίθασης Τζένυ Κάραν στη δεύτερη χάρισε στην ηθοποιό μια υποψηφιότητα για Χρυσή Σφαίρα β’ γυναικείου ρόλου. Άλλες ταινίες στις οποίες έχει συμμετάσχει περιλαμβάνουν τις: Χαμένες αγάπες (1999) με τον Κέβιν Κόστνερ, Άφθαρτος (2000) με τους Μπρους Γουίλις και Σάμιουελ Λ. Τζάκσον, Το τελευταίο οχυρό (2001) με τον Ρόμπερτ Ρέντφορντ, Η μπαλάντα ενός ντετέκτιβ» (2003) με τον Ρόμπερτ Ντάουνι Τζούνιορ και το ψηφιακό Beowulf (2007).

Η Ράιτ παντρεύτηκε τον ηθοποιό Ντέιν Γουίδερσπουν το 1986. Το ζευγάρι πήρε διαζύγιο το 1988 χωρίς να αποκτήσει παιδιά. Το 1989 σύναψε δεσμό με τον ηθοποιό Σον Πεν λίγο μετά το διαζύγιό του από την Αμερικανίδα τραγουδίστρια Μαντόνα. Παντρεύτηκαν στις 27 Απριλίου 1996. Η κόρη τους Ντίλαν Φράνσις Πεν γεννήθηκε στις 13 Απριλίου 1991 και ο γιος τους Χόπερ Τζακ Πεν στις 6 Αυγούστου 1993. Στις 27 Δεκεμβρίου 2007 ο εκπρόσωπος του ζεύγους ανακοίνωσε στον Τύπο, πως θα έπαιρναν διαζύγιο. Ωστόσο στις 9 Απριλίου 2008 ανακοινώθηκε πως κατέθεσαν αίτηση αναίρεσης της διαδικασίας έκδοσης διαζυγίου. Στις 12 Αυγούστου 2009, η Ράιτ κατέθεσε αίτηση διαζυγίου για άλλη μια φορά, δηλώνοντας ότι δε σκοπεύει να κάνει προσπάθεια επανασύνδεσης. Επίσης, σταμάτησε να χρησιμοποιεί το «Πεν» από το επαγγελματικό της όνομα. Το διαζύγιο του ζευγαριού οριστικοποιήθηκε στις 22 Ιουλίου 2010. Η Ρόμπιν Ράιτ είναι επίσημη εκπρόσωπος του Αμερικανικού Ιδρύματος για τη Βαριά Μυασθένεια (Myasthenia Gravis).

 Φιλμογραφία 
ΈτοςΤίτλοςΕλληνικός ΤίτλοςΡόλος 1986 Hollywood Vice Squad Χόλιγουντ: τμήμα ηθώνΛόρι Στάντον 1987 The Princess Bride Τρελές ιστορίες έρωτα και φαντασίαςπριγκίπισσα 1990 DenialΣάρα / Λουν State of Grace Χαριστική βολήΚάθλιν 1991 The PlayboysΤάρα Μαγκουάιαρ Toys ΠαιχνίδιαΓκουέν Τάιλερ 1994 Forrest Gump Φόρεστ ΓκαμπΤζένυ Κάραν 1995 The Crossing GuardΤρεις μέρες προθεσμίαΤζότζο 1996 Moll Flanders Η ιστορία μιας γυναίκαςΜολ Φλάντερς 1997 Loved Τυφλό πάθοςΧέντα Άμερσον She's So Lovely Παράφορα ερωτευμένοιΜορίν Μέρφι Κουίν 1998 Hurlyburly Άνω κάτωΝταρλίν 1999 Message in a Bottle Χαμένες αγάπεςΤερέζα 2000 How to Kill Your Neighbor's DogΜέλανι Μαγκάουεν Unbreakable ΆφθαρτοςΌντρεϊ Νταν 2001 The Pledge Η υπόσχεσηΛόρι The Last Castle Το τελευταίο οχυρόΡόζαλι Ίργουιν 2002 White Oleander Η αγάπη είναι γένους θηλυκούΣταρ 2003 Virginκυρία Ρέινολντς The Singing Detective Η μπαλάντα ενός ντετέκτιβΝίκολα / Νίνα 2004 A Home at the End of the World Ένα σπίτι στο τέλος του κόσμουΚλερ 2005 Nine Lives Εννιά ζωέςΝτιαϊάνα Sorry, HatersΦίμπι Τόρενς Maxμητέρα 2006 Breaking and Entering Η διάρρηξηΛιβ Room 10Φράνι 2007 Hounddogάγνωστη BeowulfΓουίλθροου 2008 What Just Happened?Κοίτα τι έγινεΚέλυ New York, I Love YouΆννα 2009 State of PlayΗ κατάσταση των πραγμάτωνAνν Κόλινς A Christmas CarolΧριστουγεννιάτικη ιστορίαΦαν / Μπελ The Private Lives of Pippa LeeΟι κρυφές ζωές της κυρίας Λικυρία Λι 2010 The ConspiratorΎποπτη συνωμοσίαςΜαίρη Σουράτ2011 The Girl with the Dragon Tattoo Το κορίτσι με το τατουάζΈρικα Μπέργκερ MoneyballΣάρον2014A Most Wanted ManΟ Νο1 καταζητούμενοςΜάρθα Σάλιβαν

 Τηλεοπτικές εμφανίσεις 
ΈτοςΤίτλοςΡόλος 1983 The Yellow RoseΜπάρμπαρα Σου Άντερσον 1987 Santa BarbaraΚέλυ Κάπγουελ Κόνραντ 1989 A TV DanteΛουκρέζια 2005 Empire FallsΓκρέις Ρόμπι2013House Of CardsΚλερ Άντεργουντ

 Βραβεύσεις & Υποψηφιότητες 
Βραβεία Saturn 
Υποψηφιότητα:
 1988: Καλύτερης ηθοποιού για την ταινία Τρελές Ιστορίες Έρωτα και Φαντασίας
 1993: Καλύτερης ηθοποιού σε β' ρόλο για την ταινία Παιχνίδια
 1995: Καλύτερης ηθοποιού σε β' ρόλο για την ταινία Φόρεστ Γκαμπ

Βρετανικά Βραβεία Ανεξάρτητου Κινηματογράφου 
Υποψηφιότητα:
 2006: Καλύτερης ηθοποιού για την ταινία Η Διάρρηξη

Χρυσές Σφαίρες 
Υποψηφιότητα:
 1995: Καλύτερης γυναικείας ερμηνείας σε β' κινηματογραφικό ρόλο για την ταινία Φόρεστ Γκαμπ

Βραβεία Independent Spirit 
Υποψηφιότητα:
 1998: Καλύτερης ηθοποιού για την ταινία Τυφλό Πάθος
 2006: Καλύτερης ηθοποιού σε β' ρόλο για την ταινία Εννιά Ζωές
 2007: Καλύτερης ηθοποιού για την ταινία Sorry, Haters

Διεθνές Φεστιβάλ Κινηματογράφου του Λοκάρνο
Βράβευση: 2005: Χάλκινη λεοπάρδαλη καλύτερης ηθοποιού για την ταινία Εννια Ζωές (μοιραζόμενο βραβείο)

Βραβεία Σωματείου Αμερικανών Ηθοποιών 
Υποψηφιότητα:
 1995: Εξαίρετης ερμηνείας από γυναίκα ηθοποιό σε β' ρόλο για την ταινία Φορεστ Γκαμπ 1998: Εξαίρετης ερμηνείας από γυναίκα ηθοποιό σε α' ρόλο για την ταινία Παράφορα Ερωτευμένοι 2006: Εξαίρετης ερμηνείας από γυναίκα ηθοποιό σε τηλεταινία ή μίνι σειρά για την παραγωγή Empire Falls''Πλήρης Κατάλογος Βραβείων: εδώ'''

Παραπομπές

 Εξωτερικοί σύνδεσμοι 

 Επίσημη ιστοσελίδα
 Ιστοσελίδα της Ρόμπιν Ράιτ στο IMDb.
 Ιστοσελίδα της Ρόμπιν Ράιτ στο cine.gr

Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης